open-index/open-wikipedia-markdown huggingface dataset:
לנדאו על האיזר

**לנדאו על האיזר** (בגרמנית: **Landau an der Isar**) היא עיירה בדרום-מזרח בוואריה שבגרמניה, כ-120 ק"מ מזרחית למינכן על גדת הנהר איזר.

## סקירה כללית
העיר הוקמה בשנת 1224 על ידי לודוויג הראשון, דוכס בוואריה. לפני זה במקום היה יישוב כפרי שהוזכר לראשונה בשנת 1074. בשנת 1504, בעקבות לחימה באזור, העיר נשרפה כליל. בשנת 1743, במהלך מלחמת הירושה האוסטרית, העיירה נהרסה פעם נוספת. למרות האירועים, בעיר נשמרו מספר כנסיות ישנות.

בשנת 1875 היישוב חובר למערכת מסילת רכבת.

בשנת 1972, בעקבות רפורמה, סופחו לעיר מספר מיישובי הסביבה. בשנת 2020 התגוררו בה כ-14 אלף תושבים.

בעיר קיימים מספר מפעלי תעשייה, לרבות המטה הראשי של חברת Einhell שהוקמה על ידי תושב העיר.

## קישורים חיצוניים

* 

קטגוריה:בוואריה: ערים
קטגוריה:גרמניה: ערים
מרטינו

קטגוריה:שמות משפחה
קטגוריה:שמות משפחה המבוססים על השם מרטין
שלמה ג'רבי

**שלמה ג'רבי** (1952 – 24 בדצמבר 2021) היה כדורגלן ישראלי ששיחק בעמדות הקשר והחלוץ.

## קריירה
ג'רבי ערך את הופעתו הראשונה בקבוצה הבוגרת של מכבי תל אביב בגיל 17, ב-4 באוקטובר 1969, במשחק נגד מכבי חיפה במסגרת הליגה הראשונה. באותה עונה זכה עם הקבוצה בדאבל. בעונה לאחר מכן זכה עם הקבוצה באליפות אסיה לקבוצות, ואף כבש בשלב הבתים נגד בנגקוק בנק, ובחצי הגמר נגד צבא דרום קוריאה.

ב-1971 עבר ג'רבי להכח רמת גן וזכה עם הקבוצה באליפות בעונת 1972/1973. ב-1975 עבר ג'רבי לבית"ר ירושלים עימה זכה בגביע המדינה בעונת 1975/1976, כשניצח במשחק הגמר את מכבי תל אביב.

ב-1978 הצטרף ג'רבי לבית"ר תל אביב וערך עם הקבוצה מספר משחקים אך לבסוף לא חתם בקבוצה עקב פציעה מתמשכת. בהמשך הצטרף להפועל בת ים מליגת המשנה.

ג'רבי היה נשוי לאורלי והיו לו 5 ילדים. ב-24 בדצמבר 2021 נפטר מסיבוכים של דלקת ריאות.

## תארים
;מכבי תל אביב
* אליפות (1): 1969/1970
* גביע המדינה (1): 1969/1970
* אליפות אסיה לקבוצות (1): 1970/1971

;הכח רמת גן
* אליפות (1): 1972/1973

;בית"ר ירושלים
* גביע המדינה (1): 1975/1976

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני הכח רמת גן
קטגוריה:כדורגלני בית"ר ירושלים
קטגוריה:כדורגלני בית"ר תל אביב
קטגוריה:כדורגלני הפועל בת ים
קטגוריה:ישראלים שנולדו ב-1952
קטגוריה:ישראלים שנפטרו ב-2021
אוניברסיטת הפיליפינים

**אוניברסיטת הפיליפינים** (בספרדית: **Unibersidad ng Pilipinas**) היא מערכת אוניברסיטאות ממשלתיות שפועלת משנת 1908 בפיליפינים.
## היסטוריה
בשנת 1908 פורסם צו ממשלתי על הקמת אוניברסיטה ממשלתית. במערכת שולב בית ספר לרפואה שהתחיל לפעול עוד בשנת 1905. תוך זמן קצר הוקמו מחלקות לאמנויות, חקלאות, משפטים, הנדסה ועוד. בשנת 1939 החלה בנייה של קמפוס "דילימן" המרכזי בקזון סיטי. במהלך מלחמת העולם השנייה רוב הפקולטות נסגרו. פקולטה לרפואה הייתה בין הבודדות שהמשיכו לפעול. בתקופה זו מונתה לפרופסור בפקולטה הונוריה אקוסטה סיסון, שהייתה האישה הרופאה הראשונה בפיליפינים.

בשנת 1949 הנהלת האוניברסיטה עברה ממנילה לקמפוס מרכזי בדילימן. במהלך שנות ה-50 של המאה ה-20 הוקמו קמפוסים ופקולטות חדשות. נכון לשנת 2022 המערכת כוללת 8 אוניברסיטאות הפזורות בשטח המדינה ונבנו 17 קמפוסים.

בין בוגרי האוניברסיטה שבעה נשיאי פיליפינים, פוליטיקאים, אמנים ומדענים בולטים. העיתונאית מריה רסה, שקיבלה פרס נובל לשלום, נמנית עם בוגרי האוניברסיטה. בדירוג QS של אוניברסיטאות בעולם המוסד נכלל בין ה-400 הטובות בעולם.

האוניברסיטה פועלת כמוסד עצמאי וסדר בשטח הקמפוס נשמר על ידי כוחות ביטחון של האוניברסיטה. לכוחות המשטרה אין גישה לשטח האוניברסיטה. האוניברסיטה חברה בהתאגדות אוניברסיטאות האוקיינוס השקט.

## קישורים חיצוניים

* 

קטגוריה:הפיליפינים: ארגונים ממשלתיים
קטגוריה:הפיליפינים: אוניברסיטאות ומכללות
סטיבן צ'דוויק

**סטיבן פאולר צ'דוויק** (באנגלית: **Stephen Fowler Chadwick**; ) היה פוליטיקאי אמריקאי מאורגון, איש המפלגה הדמוקרטית, שכיהן כמושל אורגון החמישי בשנים 1877–1878. הוא היה מושל המדינה הראשון שהושבע לתפקידו לא לאחר שנבחר בבחירות, אלא מתוקף סדר הירושה המדינתי.
## ראשית חייו
סטיבן צ'דוויק נולד בעיר מידלטאון שבקונטיקט. הוא הוכשר כעורך דין, וב-1850 התקבל ללשכת עורכי הדין של מדינת ניו יורק. ב-1851 הוא עבר לאורגון ופתח משרד עורכי דין ביישוב סקוטסבורג שבמחוז דאגלס. הוא גם שימש כמנהל הראשון של משרד הדואר המקומי.
## ראשית הקריירה הפוליטית
לאחר שעבר מסקוטסבורג לרוזבורג, התמודד צ'דוויק על משרת השופט של מחוז דאגלס. בהמשך הוא ייצג ב-1857 את המחוז בוועידת החוקה של אורגון. בבחירות לנשיאות של 1864 ובאלו של 1868 הוא שימש כאלקטור מטעם המפלגה הדמוקרטית.

ב-1870 נבחר צ'דוויק כמזכיר המדינה של אורגון, וב-1878 נבחר לתקופת כהונה שנייה לתפקיד.

צ'דוויק היה זה שהעלה כמזכיר המדינה של אורגון את הרעיון להכריז על 15 ביוני כיום חג מדינתי בשם "יום החלוץ" (Pioneer Day). תאריך זה נבחר לכבוד חתימת אמנת אורגון מ-1846, שיישבה באופן רשמי את התביעות שבין ארצות הברית לבין הממלכה המאוחדת על שטחי טריטוריית אורגון.
## מושל אורגון
ב-1877 התפטר מושל אורגון לה פאייט גרובר מתפקידו לאחר שנבחר על ידי בית המחוקקים של אורגון כסנאטור. צ'דוויק, מתוקף תפקידו כמזכיר המדינה, היה הראשון בסדר הירושה למשרת המושל, והושבע כמושל הבא כדי לכהן בשארית תקופת כהונתו המתוכננת של גרובר. אף על פי שהדבר היה מנוגד לפרק 5 סעיף 1 של חוקת אורגון, הוא המשיך במקביל לכהן כמזכיר המדינה. כאשר חתם על מסמכים הדורשים את חתימותיהם של המושל ושל מזכיר המדינה, הוא חתם על שני צידי המסמך.

צעד המדיניות הבולט ביותר של ממשלו הייתה עמדתו של צ'דוויק בנוגע למלחמה נגד שבט הנז פרס, שהתחוללה בחלק הדרום-מזרחי של אורגון. צ'דוויק לא היה שבע רצון מהקיפאון במצב, ופיקח באופן אישי על המצב בחזית. הוא סייע למתיישבים הלבנים במהלך העימות, ודרש שיינקטו על ידי הצבא עונשים קשים יותר כלפי האינדיאנים המורדים וכלפי מנהיגי השבטים שלא שתפו פעולה.

צ'דוויק בחר שלא להתמודד על תקופת כהונה נוספת כמושל בזכות עצמו, ושב לעסקיו הפרטיים בעריכת דין.

סטיבן צ'דוויק נפטר בסיילם ב-15 בפברואר 1895, ונטמן בבית הקברות פיוניר שבעיר. בנו, סטיבן ג'יימס צ'דוויק, היה שופט בבית המשפט העליון של מדינת וושינגטון.

## קישורים חיצוניים

* סטיבן צ'דוויק באתר אגודת המושלים הלאומית 
* 

## הערות שוליים

קטגוריה:אמריקאים ילידי קונטיקט
קטגוריה:מושלי אורגון
קטגוריה:מושלי מדינות ארצות הברית מהמפלגה הדמוקרטית
קטגוריה:מזכירי המדינה של אורגון
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1825
קטגוריה:אמריקאים שנפטרו ב-1895
ויליאם אגאדה

**ויליאם אגאדה** (באנגלית: **William Agada**; נולד ב-17 בספטמבר 1999) הוא כדורגלן ניגרי, המשחק בעמדת החלוץ בריאל סולט לייק.

## קריירה
בגיל 18 הצטרף אגאדה לקבוצת הנוער של הפועל קטמון ירושלים, במדיה כבש שמונה שערים בשישה משחקי הליגה. בדצמבר  הצטרף לזו של מכבי תל אביב.

בקיץ  שב אגאדה לקטמון, הפעם לקבוצה הבוגרת. ב-2 באוגוסט ערך את הופעת הבכורה שלו בקבוצה, בניצחון 0–1 על הפועל אשקלון במסגרת גביע הטוטו, בו גם כבש את שער הבכורה שלו בקריירה. בעונת 2019/2020 כבש 15 שערי ליגה והיה מלך שערי הקבוצה.

ביולי  הצטרף אגאדה בהשאלה להפועל חיפה. ב-7 בנובמבר הבקיע את שער הבכורה שלו בקבוצה, בהפסד 1–2 למכבי נתניה. בקיץ  שב להפועל ירושלים.

ב-23 ביוני 2022 חתם אגאדה בספורטינג קנזס סיטי מליגת ה-MLS. ויליאם אגאדה ערך את הופעת הבכורה שלו בקבוצת ספורטינג קנזס סיטי ב־23 ביולי 2022, כשנכנס כמחליף בדקה ה־86 נגד מועדון כדורגל לוס אנג'לס. וויליאם אגאדה כבש את שערו הראשון ב־6 באוגוסט 2022, כשכבש צמד בניצחון 4–2 על לוס אנג'לס גלקסי.

ב-23 באפריל 2025 חתם אגאדה בריאל סולט לייק מליגת הMLS. ויליאם אגאדה ערך את הופעת הבכורה שלו במדי ריאל סולט לייק ב־3 במאי 2025, כשנכנס כמחליף במשחק שנגמר בניצחון 2–1 על ונקובר וייטקאפס.

## תארים
;הפועל קטמון ירושלים
* גביע הטוטו (הליגה הלאומית): 2018/2019

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני הפועל קטמון ירושלים
קטגוריה:כדורגלני הפועל חיפה
קטגוריה:כדורגלני הפועל ירושלים
קטגוריה:כדורגלני ספורטינג קנזס סיטי
קטגוריה:ספורטאים ניגרים בישראל
קטגוריה:ספורטאים ניגרים בארצות הברית
קטגוריה:ניגרים שנולדו ב-1999
אלי סניור

**אלי סניור** (נולד ב-28 במרץ 1976) הוא עיתונאי ישראלי. משמש כראש דסק הפלילים בחדשות 13 ויו"ר הפועל עירוני ראשון לציון.

## ביוגרפיה
אלי סניור נולד וגדל בבת ים. למד בבית הספר טבנקין בבת ים, ובתיכון למד בגימנסיה גן נחום מקיף ד' ראשון לציון. בצבא שירת בחיל הלוגיסטיקה.
החל את דרכו בתקשורת ככתב ספורט ברשת המקומונים של "ידיעות תקשורת". והיה כתב מוניציפלי של הערים נס ציונה, ראשון לציון, תל אביב, וכתב פלילים באזור השפלה.

עם הקמת האתר ynet ב־2000 הצטרף לצוות הכותבים, ככתב פלילים באזור מרכז, תא להב 433 ומטה ארצי. הוא שימש כתב של אותם תחומים גם בעיתון ידיעות אחרונות.

בהמשך היה כתב ספורט בידיעות אחרונות וכיסה בין היתר את מועדון ספורט אשדוד והתחום הפלילי בספורט.

בין הישגיו העיתונאיים הבולטים של סניור:
האיומים מהעולם התחתון שהביאו להגלייתו של השחקן חיים רביבו מהארץ. חתימת הסכם עד מדינה עם ניר חפץ. התחקיר על פרשת זיוף וטיוח ביחידת להב 433 של המשטרה, שבמסגרתה קציני משטרה בכירים ביחידה להב 433 היו שותפים לזיוף דוח מבצעי ולהעלמת מסמכים בניסיון לטייח רשלנות של אחד משוטרי היחידה. טיוח שהייתה שותפה לו צמרת היחידה, כולל קצינים שקודמו מאז. בעקבות התחקיר החליט נציב תלונות הציבור על הפרקליטות, השופט בדימוס דוד רוזן, לפתוח בבדיקה מקיפה של האירוע, כולל הסיבה שבגללה נסגר התיק במח"ש. פרסום הפרוטוקול שתיעד את האישור שנתנה צמרת המשטרה לאירוע שבו התרחש האסון הר מירון, בעקבותיו קצינים בכירים קראו למפכ"ל המשטרה קובי שבתאי להתפטר.

ב-25 בנובמבר 2021 עבר לערוץ 13 והתמנה לכתב הפלילים במקום מאור צור.

ב-20 באוקטובר 2025 החל לנהל את קבוצת הכדורגל הפועל עירוני ראשון לציון.

הוא בעל תואר ראשון בתקשורת ומדעי המדינה מהאוניברסיטה הפתוחה.

סניור מתגורר בבית דגן.

## קישורים חיצוניים

* אלי סניור, באתר חדשות 13

## הערות שוליים

קטגוריה:עיתונאים כותבי עברית
קטגוריה:עיתונאים ישראלים
קטגוריה:כתבים ישראלים
קטגוריה:כתבים פליליים
קטגוריה:סגל ynet
קטגוריה:סגל ידיעות אחרונות
קטגוריה:סגל חדשות 13
קטגוריה:בוגרי גימנסיה גן נחום (ראשון לציון)
קטגוריה:בוגרי האוניברסיטה הפתוחה
קטגוריה:בית דגן: אישים
קטגוריה:ישראלים שנולדו ב-1976
הנוסיס

**הנוסיס** (יוונית: ἕνωσις) היא המילה היוונית הקלאסית למושג המיסטי "אחדות" או "איחוד". היא השקפה פילוסופית הטוענת שמאחורי ריבוי הדברים שסביבנו מסתתר עיקרון אחד: גורם יחיד בלתי משתנה ובלתי ניתן לחלוקה שאחראי למופעים השונים שבטבע ומסביר אותם. תפיסה זו עומדת בניגוד לדואליזם ולפלורליזם. מקור המושג הוא בזרם הפילוסופי באפלטוניזם, ובמיוחד בניאופלטוניזם, מטרת ההנוסיס היא איחוד עם מה שבסיסי במציאות: "האחד" (Τὸ Ἕν), המקור או מוניזם (ביוונית: **μόνος**, "מונוס" - יחיד). למושג הניאופלטוני יש תקדימים בדתות המסתורין היווניות וכן הקבלות בפילוסופיה המזרחית. הוא מפותח עוד בקורפוס הרמטיקום, בתאולוגיה הנוצרית, האלביזם, ומהווה גורם חשוב בהתפתחות ההיסטורית של המונותאיזם.

עקרונות ההנוסיס ויישומם לכאורה בדרך חיים נוסחו על ידי פלוטינוס שהיה מגדולי הפילוסופים בעת העתיקה ונחשב למייסד אסכולת הניאופלטוניזם. פלוטינוס השפיע עמוקות על פילוסופים לאורך כל העת העתיקה המאוחרת, ימי הביניים, הרנסאנס והתקופה המודרנית. השפעתו ניכרת במיוחד בנצרות, ביהדות ובאסלאם.

פלוטינוס הורה כי ישנו "אחד" עליון, טרנסדנטי לחלוטין, שנמצא מעבר לכל הקטגוריות של הקיום ואי-הקיום. מושג הקיום מגיע אצלנו מהחוויה האנושית, אך האחד האין סופי והעליון הוא מעבר לחוויות כאלה, ולפיכך הוא מעבר למושגים שמגיעים מהם. "קיום" הוא תכונה, ואילו האחד הוא מעבר לכל תכונות, מכיוון שהוא המקור להם. האחד אינו יכול להיות כל דבר קיים, והוא אינו יכול להיות פשוט הסך של כל הדברים, אלא הוא "קודם לכל הקיום". מהאחד נבע כל שאר היקום. פילוסופים נאופלאטונים מאוחרים יותר, במיוחד יאמבליכוס, הוסיפו מאות ישויות אחרות כמגשרים בין האחד לאנושות; אך המערכת שבנה פלוטינוס עצמה הייתה פשוטה הרבה יותר. באחד אין חלוקה, ריבוי או הבדלה. לפיכך, לא ניתן לייחס לו כל תכונה. לא ניתן לייחס לו מחשבה מכיוון שאז ישנה הבדלה בין המחשבה לבין החושב. כמו כן, לא ניתן לייחס לו רצון או פעילות, מכיוון שאז ישנה הבדלה בין הפועל לבין הפעולה והנפעל.

האחד, מעבר לכל תכונה, כולל קיום ואי-קיום, הוא המקור של העולם לא על ידי מעשה בריאה, רצוני או אחר, מכיוון שלא ניתן לייחס פעילות לאחד הבלתי משתנה והמושלם. פלוטינוס מודרך על פי העיקרון הלוגי שה"פחות מושלם" תמיד "נובע" מהמושלם, או המושלם יותר. לפיכך, כל הבריאה נובעת מהאחד בשלבים (לא כרונולוגיים) של מושלמות פחותה יותר ויותר.

אופייה הדתי של הפילוסופיה של פלוטינוס מודגם גם במושג שלו של הגעה לאיחוד אקסטטי עם האחד. פורפיריוס מספר כי פלוטינוס הגיע לאיחוד כזה מספר פעמים בשנים שבהן הכיר אותו. לזה יש להשוות, כמובן, את המושגים "הארה", "גאולה", ומושגים אחרים של איחוד מיסטי הקיימים בהרבה מהמסורות המזרחיות והמערביות גם יחד.

נאופלאטוניזם לפעמים שימש כיסוד פילוסופי לפגאניזם, וגם על מנת להגן על הפגאניזם מפני הנצרות; אך נוצרים רבים גם הושפעו מהנאופלאטוניזם, וביניהם אבות כנסייה כמו אוגוסטינוס.

## ראו גם
אנוסיס - מושג המתאר שילוב ואיחוד אזורים וקהילות יווניות שונות מחוץ ליוון, עם יוון.
## קישורים חיצוניים

קטגוריה:פילוסופיה יוונית
המבורג טאוורס

**המבורג טאוורס** (בגרמנית: **Hamburg Towers**) היא קבוצת כדורסל מקצועית מהמבורג, גרמניה. המשחקת בבונדסליגה הגרמנית וביורוקאפ.

## היסטוריה
ממוזער|האולם הביתי של הקבוצה במהלך משחק, 2017
בפברואר 2013 הודיעו כדורסלן העבר פסקל רולר והיזם וולפגנג סהם על תוכניותיהם להחזיר את הכדורסל המקצועי להמבורג, שנעדר ממנה מאז פירוקה של BCJ המבורג ב-2002. המטרה המקורית של המועדון הייתה להשיג ויילד קארד לליגה הראשונה בכדורסל. עם זאת, הקבוצה קיבלה מקום בליגת המשנה.

הקבוצה שיחקה לראשונה בעונת 2014/15, ובמשחק הבית ראשונה שלה ב-28 בספטמבר 2014 גברה 66–65 על גיסן 46'. בעונת הבכורה של הקבוצה היא סיימה שמינית בעונה הסדירה.

בעונת 2018/19 סיימה המבורג את העונה הסדירה במקום הרביעי, וב-30 באפריל 2019 עלתה לראשונה לבונדסליגה לאחר שניצחה את ניינרס קמניץ המדורגת ראשונה בחצי גמר הפלייאוף, ובכך העפילה לגמר ה-ProA. כעבור ארבעה ימים זכתה הקבוצה זכתה באליפות ליגת המשנה לאחר שניצחה את נירנברג פלקונס.

החל מעונת  מתחרה הקבוצה ביורוקאפ.

## תארים
;הליגה הגרמנית השנייה בכדורסל
***זכייה (1):** 2018/19

## קישורים חיצוניים

## הערות שוליים

קטגוריה:המבורג: ספורט
קטגוריה:קבוצות כדורסל גרמניות
פרנץ דומאן

[ממוזער|300x300 פיקסלים|פרנץ דומאן ו[בלה הופשטטר, בית דירות של קרן הפנסיה של תשלובת הפלדה והמתכת מנפרד וייס ב-Margit körút 15-17.]]
**פרנץ דומאן** (בהונגרית: **Domány Ferenc**; ג'נג'ש, 30 באפריל 1899 – לונדון, ספטמבר? 1939) היה אדריכל יהודי-הונגרי.

## ביוגרפיה
פרנץ דומאן נולד במשפחה יהודית כבנם של איגנץ דומאן, סוחר בדים, ושל מאלווין טאוס. הוא למד באוניברסיטת בודפשט לטכנולוגיה ולכלכלה אצל האדריכל דז'ה הילטל ולאחר מכן המשיך וסיים את לימודיו באוניברסיטה לטכנולוגיה בברלין. מ-1925 בנה כמה בתי מלון גדולים בברלין (Woga-Hotel 1927–1930 Autohotel 1929–1930), בניין משרדים ואולם ספורט, ועם עליית הנאצים לשלטון ב-1933 חזר הביתה לבודפשט עם רכוש כספי משמעותי. בשיתוף עם האדריכל בלה הופשטטר חברו, תוכננו על ידו בתי דירות מודרניים, למשל:
* הבניינים של אזור פארק סנט אישטוואן
* בניין ב- Pozsonyi út 38/42
* בנייני בתי קולנוע (אדי, הדנובה)

הוא עבר ללונדון ב-1939, שם זכה בפרס במכרז תכנון ארמון הדואר של לונדון וקיבל אישור עבודה. על פי דיווחים עכשוויים, בסתיו 1939, הוא הרעיל את עצמו על ידי תרופת לומינל בדירתו בלונדון ומת. משפחתו חולקת על כך, ביודעה שענייניו העסקיים התנהלו טוב והוא קיבל כל הזמן עבודות. הם האמינו שיכולה הייתה לקרות תאונה, כלומר נטל יותר כדורי שינה מהדרוש.

## לקריאה נוספת
* לקסיקון ביוגרפי הונגרי
* התאבד בלונדון פרנץ דומאן אדריכל הונגרי ידוע "המאה העשרים", ספטמבר 1939

## קישורים חיצוניים

* תמונת חדר המדרגות בבנין בבולוואר מרגיט בבודפשט
* פרנץ דומאן באתר Allgemeines Künstlerlexikon - Internationale Künstlerdatenbank - Online
* פרנץ דומאן בפורום אדריכלים
* מאמר על פרנץ דומאן, 80 שנה למותו בפורום אדריכלים
* אתר מי תכנן? פרנץ דומאן
* Hofstätter & Domány באתר Architects
* בודפשט 100 אחד מבנייניו של פרנץ דומאן
* פרנץ דומאן ב-All Eyes on Budapest

## הערות שוליים

קטגוריה:אדריכלים יהודים הונגרים
קטגוריה:מהגרים מהונגריה לממלכה המאוחדת
קטגוריה:מתאבדים: מהנדסים
קטגוריה:ג'נג'ש: אישים
קטגוריה:הונגרים שנולדו ב-1899
קטגוריה:הונגרים שנפטרו ב-1939
חברת הנשק סטרלינג

**חברת הנשק סטרלינג** או כפי שנקראה בהקמתה החברה להנדסה סטרלינג, הייתה יצרנית נשק בדאגנהאם, אנגליה. התפרסמה בייצור L2A3 (תת מקלע סטרלינג), ArmaLite AR-18 וSAR-87, רובי סער וחלקים ממכוניות יגואר. הוקמה ב-1940, פשטה רגל ב-1988 והוקמה מחדש ב-2016.

## היסטוריה
במהלך מלחמת העולם השנייה, המהנדסים ג'ורג' לנצ'סטר וג'ורג' וויליאם פאצ'ט פיקחו על ייצור תת-מקלע לנצ'סטר. לאחר מכן המשיך פאצ'ט לתכנן תת-מקלע - המכונה של פאצ'ט, אשר, לאחר ניסוי תחרותי ב-1947, אומץ על ידי הצבא הבריטי ב-1953 כתת-מקלע L2A1 סטרלינג, שהחליף את רובה הסטן. שודרג מאוחר יותר ל-L2A3, ה-Sterling Mk IV.

###### הקמה מחדש
המותג סטרלינג חודש באפריל 2016 בניהולו של ג'יימס אדמיסטון, מנהל לשעבר של החברה המקורית. בתחילה חשפה החברה החדשה הזו קו של אב-טיפוס של רובי אוויר לשימוש ספורטיבי אזרחי, אולם ב-2019, החלה לשווק מוצרים ממותגים מחדש של Saber Defense Industries המיועדים ללקוחות צבא ואכיפת חוק.

## קישורים חיצוניים
* 

## הערות שוליים

קטגוריה:נשק קל
קטגוריה:תעשיית נשק בממלכה המאוחדת
קטגוריה:יצרני נשק
גארי רודריגש

**גארי מנדש רודריגש** (בפורטוגזית: **Garry Mendes Rodrigues**; נולד ב-27 בנובמבר 1990) הוא כדורגלן כף ורדי המשחק בעמדת הקיצוני באפולון לימסול.

## קריירת מועדונים
רודריגש התחיל את הקרירה שלו במחלקת הנוער של פיינורד ובגיל 17 הצטרף לקבוצת הנוער של ריאל קולוז. כאשר סיים גיל נוער החל לשחק בקבוצות כדורגל מקומיות בהולנד.

ב-16 במאי 2012 רודריגש חתם בדן האג, ממנה הושאל ישירותם לדורדרכט. בפברואר  חתם לשנתיים וחצי בלבסקי סופיה מליגת העל הבולגרית. ב-3 במרץ ערך את הופעת הבכורה שלו בקבוצה בניצחון 0–2 נגד צ'רנומורץ בורגס. עשרה ימים לאחר מכן הבקיע את שער הבכורה שלו בקבוצה, בניצחון 0–1 נגד ליטקס לובץ' במסגרת הגביע הבולגרי.

ב-27 בינואר 2014 רודריגש חתם באלצ'ה מליגת העל הספרדית. ב-1 במרץ ערך את הופעת הבכורה שלו בקבוצה בניצחון 0–1 נגד סלטה ויגו. ב-3 במאי הבקיע את שער הבכורה שלו בקבוצה במשחק הליגה נגד מאלגה. בסיום העונה חתם לארבע שנים במועדון, אך בקיץ  שוחרר מהקבוצה.

ב-4 באוגוסט 2015 חתם בפאוק סלוניקי מליגת העל היוונית. ב-23 בספטמבר הבקיע את שער הבכורה שלו בקבוצה במשחק הליגה נגד א.א.ק. אתונה. ב-11 בינואר 2016 פאוק סירבה להצעה של אל-אהלי שהציעה עליו 1.7 מיליון אירו. ב-24 בנובמבר 2016 הבקיע את שער הבכורה שלו באירופה בניצחון 2–3 נגד פיורנטינה במסגרת שלב הבתים של הליגה האירופית, שהיה גם שער הניצחון של קבוצתו.

ב-9 בינואר 2017, רודריגש חתם בגלאטסראיי מליגת העל הטורקית תמורת 3.7 מיליון אירו. עד לסיום העונה, הבקיע חמישה שערים ובישל שמונה. בסיום העונה עורר עניין באולימפיק ליון, סביליה ופיורנטינה, אך לבסוף החליט לחתום בקבוצה עד לקיץ .

ב-6 בינואר 2019 חתם באל-איתיחאד מליגת העל הסעודית. ב-13 ביולי של אותה שנה חזר לטורקיה כשחקן פנרבחצ'ה.

ב-18 בספטמבר 2021 חתם רודריגש באולימפיאקוס מליגת העל היוונית, תמורת מיליון אירו.

ב-19 באוגוסט 2023 חתם באנקרגוג'ו מליגת העל הטורקית.

## קריירה בינלאומית
באוגוסט  רודריגש זומן לסגל נבחרת כף ורדה, וב-14 לחודש ערך את הופעת הבכורה שלו בנבחרת, במשחק ידידות נגד . ב-6 בספטמבר 2014 הבקיע את שער הבכורה שלו בנבחרת, בניצחון 1–3 נגד .

נכלל בסגל נבחרת כף ורדה לטורניר גביע אפריקה לאומות 2023.

## תארים
; גלאטסראיי
*ליגת העל הטורקית: 

;אולימפיאקוס
* אליפות יוון: 2021/2022

; אישיים
*נבחרת העונה בליגת העל היוונית: 

## קישורים חיצוניים

קטגוריה:כדורגלנים הולנדים
קטגוריה:כדורגלנים מכף ורדה
קטגוריה:חלוצי כדורגל הולנדים
קטגוריה:חלוצי כדורגל מכף ורדה
קטגוריה:רוטרדם: כדורגלנים
קטגוריה:כדורגלני דן האג
קטגוריה:כדורגלני דורדרכט
קטגוריה:כדורגלני לבסקי סופיה
קטגוריה:כדורגלני אלצ'ה
קטגוריה:כדורגלני פאוק סלוניקי
קטגוריה:כדורגלני גלאטסראיי
קטגוריה:כדורגלני אל-איתיחאד
קטגוריה:כדורגלני פנרבחצ'ה
קטגוריה:כדורגלני אולימפיאקוס
קטגוריה:כדורגלני אנקרגוג'ו
קטגוריה:כדורגלני סיוואספור
קטגוריה:כדורגלני אפולון לימסול
קטגוריה:כדורגלני נבחרת כף ורדה
קטגוריה:ספורטאים זרים בפורטוגל
קטגוריה:ספורטאים הולנדים בגרמניה
קטגוריה:ספורטאים הולנדים בספרד
קטגוריה:ספורטאים זרים ביוון
קטגוריה:ספורטאים הולנדים בטורקיה
קטגוריה:ספורטאים זרים בערב הסעודית
קטגוריה:ספורטאים זרים בבולגריה
קטגוריה:ספורטאים זרים בטורקיה
קטגוריה:ספורטאים זרים בקפריסין
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:הולנדים ממוצא כף ורדי
קטגוריה:אישים מכף ורדה שנולדו ב-1990
קטגוריה:הולנדים שנולדו ב-1990
באייר ג'יינטס לברקוזן

**באייר ג'יינטס לברקוזן** (בגרמנית: **Bayer Giants Leverkusen**) היא קבוצת כדורסל גרמנית מלברקוזן, חלק ממועדון הספורט באייר לברקוזן, המשחקת ב. המועדון זכה ב-14 אליפויות גרמניה, ומחזיק בשיא הזכיות בליגה.

## היסטוריה
המועדון נוסד בשם **TuS באייר 04 לברקוזן** ב-1961 ועלה לליגה הראשונה ב-1968. המועדון זכה ב-5 אליפויות לאומיות וב-4 גביעים גרמניים בתור TuS 04 לברקוזן לפני ששינה את שמו והמשיך את הדומיננטיות שלו בתור **TSV באייר 04 לברקוזן**. בסך הכל זכתה הקבוצה ב-14 אליפויות ו-10 גביעים, יותר מכל קבוצת כדורסל גרמנית אחרת.

ב-2008 החליטה חברת באייר לבצע קיצוצים דרמטיים בחסות שלה לקבוצה ולהתמקד בפעילות קבוצת הכדורגל שלה. מהלך זה אילץ את קבוצת הכדורסל של המועדון לוותר על הרישיון שלה בבונדסליגה לטובת ג'יינטס דיסלדורף ולרדת לליגה השלישית.

ב-2013 עלה המועדון ל-ProA, הליגה השנייה, ובמהלך השנים התנדנד בינה לבין הליגה השלישית.

## תארים
;ליגת העל הגרמנית בכדורסל
***זכיות (14):** 1970, 1971, 1972, 1976, 1979, 1985, 1986, 1990, 1991, 1992, 1993, 1994, 1995, 1996
**סגנויות (6): 1977, 1980, 1987, 1988, 1989, 2000

;הגביע הגרמני בכדורסל
***זכיות (10):** 1970, 1971, 1974, 1976, 1986, 1987, 1990, 1991, 1993, 1995
**סגנויות (2): 1977, 1989

## שחקנים בולטים
* גלעד כץ
* ניק הורנסבי
* מילט ואגנר
* קווין פריצ'רד

## קישורים חיצוניים

קטגוריה:באייר לברקוזן
קטגוריה:קבוצות כדורסל גרמניות
קסבלנקה (הר געש)

**קסבלנקה** (בספרדית: **Volcán Casablanca**; מילולית: בית לבן) הוא הר געש שכבתי ברכס הרי האנדים במחוז לוס לאגוס, שבצ'ילה.

הוא ממוקם כ-90 ק"מ מזרחית לעיר אוסורנו. גובה פסגתו 2,240 מטר, והוא מארח על מורדותיו את אתר הסקי אנטיאנקה. התפרצות הלבה היא עם הרכב חומרים בין בזלת לאנדזיט, אין להר הגעש התפרצויות היסטוריות מתועדות ומספר חרוטים של סקוריה נוצרו לאחר עידן הקרח האחרון.

קטגוריה:צ'ילה: הרים
קטגוריה:הרי האנדים
קטגוריה:לוס לאגוס
Caprisongs

***Caprisongs*** הוא מיקסטייפ הבכורה של הזמרת הבריטית FKA Twigs. המיקסטייפ יצא לאור ב-14 בינואר 2021, על ידי חברות התקליטים יאנג טורקס ואטלנטיק רקורדס. המיקסטייפ הופק על ידי אל גווינצ'ו, ארקה, סירקט ומייק דין, בין היתר.

## רקע והוצאה
באוגוסט 2020, השתתפה FKA Twigs ב-"Sum Bout U" של הראפר 645AR. השיר הופק בשיתוף המוזיקאי והמפיק המוזיקלי הספרדי אל גווינצ'ו, והיה לשיתוף הפעולה הראשון שיצא רשמית בינו לבין FKA Twigs. באוקטובר 2020 היא חשפה שהיא "בדיוק מסיימת" אלבום חדש שהכינה בעיקר בשיתוף עם אל גווינצ'ו, ועם משתפי פעולה נוספים, שרבים מהם פגשה לראשונה באמצעות שיחות FaceTime. מאוחר יותר בנובמבר 2020, הזמרת הבריטית דואה ליפה ביצעה הופעה בשידור חי, בשם *Studio 2054*, בו הוזמנה FKA Twigs להשתתף. השתיים דיברו על שיתוף פעולה קרוב, בשם "Why Don't You Love Me", במהלך הופעתה של FKA Twigs.

ב-25 בינואר 2021, FKA Twigs הכריזה על סינגל חדש בשם "Don't Judge Me", בהשתתפות הראפר הדי ואן מצפון לונדון והמפיק פרד אגיין. השיר הופץ למחרת, לצד וידאו קליפ בבימוי משותף של הבמאי ההולנדי-גנאי עמנואל אדג'י. באותו היום, היא השתתפה בפודקאסט עם לואי ת'רו ודנה על מערכות היחסים הקודמות שלה ועל אלבום שעתיד לצאת, וקבעה כי: "הכול היה דרך האינטרנט [...] יש לי יותר שיתופי פעולה ורגשות באלבום הזה ממה שהיו לי אי פעם". בפברואר, היא תיארה את האלבום כתקליט ש"יוצא החוצה", וחשפה שהוא יכלול שיתופי פעולה עם המוזיקאית רימה ופא סאליאו. כמה ימים לאחר מכן, FKA Twigs חשפה בריאיון שהיא שינתה את השם של האלבום. בריאיון לווג שאירע במאי 2020, FKA Twigs חשפה שלאלבום אין תאריך יציאה רשמי, אך היא רוצה להוציא אותו בקיץ של 2021. עם זאת, הדבר לא אירע לבסוף והוא יצא לאור ב-14 בינואר 2022.

FKA Twigs הצטרפה לדיסקורד בספטמבר 2021, ושיתפה פרטים נוספים על האלבום. בהמשך, אישרה שהאלבום הוא מיקסטייפ, תוך שציינה את כל אותם המפיקים שלו ואת המשתתפים בו ובשירים שנכללו בו. בנוסף לכך, היא דיברה על שיתוף פעולה עם הראפר השוודי יאנג לין בפוסט שפורסם באינסטגרם שלה.

FKA Twigs הוציא את הסינגל "Measure of a Man", בהשתתפות הראפר הבריטי סנטרל סי, ב-18 בנובמבר 2021, שנכלל בפסקול הסרט "קינגס מן: ההתחלה". "Tears in the Club" בהשתתפות הזמר הקנדי דה ויקנד הופץ כסינגל המוביל מ-*Caprisongs* ב-16 בדצמבר. המיקסטייפ הוכרז באופן רשמי ב-7 בינואר 2022, שבוע לפני תאריך היציאה המתוכנן שלו.

#### רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## רשימת רצועות

### הערות
* כל שמות הרצועות מעוצבות באותיות קטנות.

### דגימות
* "Tears in the Club" מכיל חלק מהשיר "@@@@@", המכונה "Phantasy", שהולחן ובוצע על ידי ארקה.

## היסטוריית יציאות לאור

## הערות שוליים

## קישורים חיצוניים

קטגוריה:אלבומי FKA Twigs
קטגוריה:אלבומי בכורה: מיקסטייפים
קטגוריה:אלבומים באנגלית
קטגוריה:אלבומים שהופקו על ידי מייק דין
קטגוריה:אלבומי חברת אטלנטיק רקורדס
גאודיאמוס איגיטור

[250px|שמאל|ממוזער|טקס סיום ב[סלובניה עם מילות השיר מוקרנות מאחורי המסיימים]]
[250px|ממוזער|שמאל|גולגולת המוצגת באוניברסיטה במינכן עם המילים "גאודאמוס איגיטור", גילום של רעיון ה"[קרפה דיאם".]]
[250px|ממוזער|שמאל|תווי לחן השיר [מדיה:Gaudeamus-Igitur-Melody-Pure.mid|> להאזנה]]

**גאודיאמוס איגיטור** (בלטינית: **Gaudeamus igitur**, מילולית: הבה נשמח. נקרא גם **De Brevitate Vitae**, "על החיים הקצרים". בבריטניה נקרא גם **The Gaudie**) הוא המנון סטודנטים המושר בטקסי סיום של מוסדות חינוך וטקסי קבלת תואר במדינות אירופה ובחלק ממוסדות הלימוד בארצות הברית, יפן וקוריאה הדרומית. ההמנון חותם גם את משחקי האוניברסיאדה, כהמנון הרשמי של הפדרציה הבינלאומית לספורט אוניברסיטאי. השיר מעלה על נס את עקרון הקרפה דיים, "נצל את היום" וקורא לצעירים לנצל את חייהם ולחיות אותם במלואם.

## היסטוריה
מקור השיר בכתב יד משנת 1287 המצוי בספרייה הלאומית של צרפת, כשיר של בתי מרזח, המתאר את חיי הסטודנט כחיי הוללות. ב-1717 הותקן תרגום לגרמנית של השיר שנדפס בשם "Brüder, lasst uns lustig sein" ("אחי, בוא נעשה חיים"). ב-1781 פורסמה לראשונה גרסה לטינית של השיר, הדומה לגרסה המושרת כיום ושונה באופן ניכר מהשיר המקורי. הלחן המסורתי של השיר היה כה ידוע כבר ב-1782 כך ששימש גם עבור שירי סטודנטים אחרים שמילותיהם נכתבו עבורו. הוא הופיע אז לראשונה בדפוס בקובץ " Lieder für Freunde der Geselligen Freude" (שירים לחברים לשמחה חברתית) ב-1797 בוצע השיר, עם מילים בלטינית והלחן המסורתי, במסגרת הגרסה האופראית של דוקטור פאוסטוס מאת איגנץ ולטר והוא מצוטט גם בפואמה הדרמטית "קללת פאוסט" (La damnation de Faust) מאת הקטור ברליוז מ-1845. ב-1881 שילב יוהנס ברהמס את השיר ביצירתו פתיחה אקדמית חגיגית בדו מינור אופוס 80.

זיגמונד רומברג שילב את השיר באופרטה שלו "הנסיך הסטודנט" מ-1924. האופרטה עובדה לסרט "הנסיך הסטודנט" בשנת 1954 וממנו מוכרת הקלטת ההמנון בקולו של מריו לנצה.

ככל הנראה השיר הושר בנשפי הסיום של הטכניון בשנות השלושים.

## תוכן
תוכן השיר עוסק בחיי הצעיר, המלווים בתענוגות החיים ובצורך לנצל את זמן הנעורים הקצר על מנת למצות אותם. חלקיו הם:
1. החיים קצרים ויש לחגוג אותם
2. כולנו ממילא נדונו למוות, המוות בלתי-נמנע
3. חיי הסטודנט הם הטובים ביותר
4. בוגרי האוניברסיטה שולטים בעולם
5. יש לשבח את הנשים
6. יש לגנות את אויבי החיים האינטלקטואליים.

### הבית הראשון

## קישורים חיצוניים

* Gaudeamus igitur תרגום לאנגלית מאת C.S. Morrissey
* ביצועים של ההמנון מתורגמים למגוון לשונות בביצוע מקהלות בזום בזמן מגפת הקורונה
* 

## הערות שוליים

קטגוריה:המנונים
קטגוריה:סטודנטים
קטגוריה:ספרות בשפה הלטינית
קטגוריה:מילים וביטויים בלטינית
אגם ברצ'אנו

**אגם ברצ'אנו** (באיטלקית: **Lago di Bracciano**) הוא אגם געשי במחוז לאציו האיטלקי, 32 ק"מ צפונית-מערבית לרומא. אגם ברצ'אנו הוא האגם השני בגודלו באזור (אחרי אגם בולסנה) ואחד האגמים הגדולים באיטליה. לאגם צורת עיגול בקוטר של כ-32 ק"מ. האגם מקבל את מימיו מחלחול משקעים, וממעיינות תת-קרקעיים. מקור נהר הארונה מתחיל בו.

האגם נוצר בעקבות פעילות געשית וטקטונית אינטנסיבית לפני כ-600,000 עד 40,000 שנים, שיצרה הרי געש קטנים רבים בשטח סבטינו. תא המאגמה הראשי היה ממוקם מתחת לאגם ברצ'יאנו. קריסתו יצרה את העמק שבו ממוקם האגם. כמה מכתשים קטנים וקלדרות עדיין ניתנים לזיהוי באזור האגם ובסביבתו הקרובה (Martignano ,Baccano ,Sacrofano).

שלוש עיירות גובלות באגם, ברצ'אנו, אנגווילרה סבאציה וטרביניאנו רומנו.

האגם הוא אטרקציה תיירותית חשובה. מכיוון שהוא משמש כמאגר מי שתייה לעיר רומא, הוא נמצא תחת פיקוח מאז 1986 על מנת למנוע זיהום במימיו. השימוש בסירות מנוע אסור בהחלט (יוצאים מן הכלל מספר דייגים מקצועיים ורשויות החוק), ונבנתה מערכת ביוב מרכזית לכל הערים הגובלות באגם על מנת למנוע כל קלקול אפשרי באיכות המים, מה שהופך את העיירה ברצ'יאנו לאחת מהעיירות הגובלות באגמים הנקיים ביותר באיטליה. בשל איסור השימוש בכלי שיט ממונעים, אנשי הסביבה שטים בעזרת מפרשיות, קאנו ושחייה פיזית.

## גלריה
[300px|ממוזער|מרכז|[תצלום לווין של מחוז לאציו באיטליה. העיגול הכהה הגדול הוא אגם ברצ'יאנו, החלק המרכזי באזור סבטיני הגעשי.]]
[300px|ממוזער|מרכז|[קשת בענן מעל האגם. צולם מהעיירה טרבינאנו רומנו.]]
[300px|ממוזער|מרכז|האגם, כפי שהוא נראה ממעוף הציפור. צולם בטיסה בין [רומא לדיסלדורף בשנת 2013.]]

## ראו גם

* אוריולו רומאנו

## קישורים חיצוניים

* 

קטגוריה:איטליה: ימות ואגמים
קטגוריה:לאציו: גאוגרפיה
קטגוריה:אגמי לוע
גלים (יהודה)

250 פיקסלים|שמאל
**גלים** הייתה עיר מקראית בהר יהודה. היא מוזכרת בקבוצה 9 של רשימת ערי יהודה, במסגרת תיאור נחלת שבט יהודה. הקבוצה נשמטה מנוסח המסורה ושרדה רק בתרגום השבעים, ב, אחרי . במחקר מקובל להתייחס לנוסח החסר כאל פסוק 59ג, בו נמנות הערים הבאות:

אפרתה, תקוע, עיטם, פעור, בית לחם, שרש\צבה(?), כרם, גלים, ביתר, מנחת. השם הסתום "טטם" הוא אולי שיבוש מנטופה.

## זיהוי
הופעתה של גלים מיהודה במקרא היא יחידאית, ומיקומה ידוע מתוכו רק באופן כללי מאד: בתחומי הערים המזוהות שבקבוצה, שכולן דרומית לירושלים.

רשימת ערי יהודה בה נזכרת **גלים** מתוארכת במחקר לחציה השני של תקופת המלוכה. היא ערוכה בסדר גאוגרפי לא חמור, ונחלקו הדעות אם שיקפה חלוקה מנהלית של ממלכת יהודה, ובאיזה שלב: בימי חזקיהו טרם מסע סנחריב, או סביב ימי יאשיהו בשלהי התקופה. מכלל המחקר ומסקר הר יהודה כולו עולה כי תארוך לימי חזקיהו אפשרי, אך יש עדיפות לתארוך לימי יאשיהו. **גלים** התקיימה, איפוא, בתקופה של ימי חזקיהו או יאשיהו.   

יישוב בשם גלים נזכר גם כעירו של פלטי(אל) בן ליש, בעלה השני של מיכל בת שאול. אולם יישוב זה נמצא בבנימין, מצפון לבחורים, כפי שעולה מהתיאור המקראי של לקיחת מיכל מפלטיאל על ידי איש בשת ואבנר. איש בשת לוקח את מיכל מפלטיאל (דהיינו, מהעיר גלים), אל דוד בחברון, ואז מסופר: "וַיֵּלֶךְ אִתָּהּ אִישָׁהּ הָלוֹךְ וּבָכֹה אַחֲרֶיהָ עַד בַּחֻרִים"; כלומר, גלים זו נמצאת צפונית לבחורים. ואילו בחורים עצמה נמצאת צפונית לירושלים, עובדה המוכחת מתיאור מסע בריחתו של דוד מאבשלום: דוד מתחיל את מסעו מירושלים צפונה, ומגיע עד בחורים שם יוצא ומקלל אותו שמעי בן גרא. מכל זה יוצא שגלים זו היא עיר בבנימין, צפונה מירושלים ולא קרובה אליה ביותר, ולפיכך אינה יכולה להיות זהה עם גלים שבקבוצה 9 של רשימת ערי יהודה.    

בתחום המוגדר על ידי הערים המזוהות בקבוצה 9, היישוב הבולט שעשוי לשמר את שמה של גלים הוא בית ג'אלה. ההצעה שעלתה לפיה הוא משמר את שמה של גילה מקבוצה 5 של ערי יהודה, בדרום ההר, אינה אפשרית, שכן בית ג'אלה נמצאת בצפון הר יהודה. לפיכך יש להניח כי גלים אכן שכנה בסביבות בית ג'אלה. במחקר לא הועלתה הצעה לזיהוי האתר הקדום, והאזור כולו טרם נסקר בסקר פרטני. האתר שנחשף בשכונת גילה יכול היה להיות מועמד לזיהוי, אלא שהיישוב עצמו הוא רק משלב 1 של תקופת הברזל; נתגלה אמנם ממצא מתקופת הברזל 2ג-ד, זמנה של רשימת ערי יהודה, אלא שהוא כלל מגדל שמירה בלבד.       

## הערות שוליים

קטגוריה:נחלת שבט יהודה
ירגזי פלסקה

**ירגזי פלסקה** (שם מדעי: *Cyanistes × pleskei* או *Cyanistes caeruleus* × *Cyanistes cyanus*) הוא צאצא רביית הכלאיים של ירגזי כחול (*Cyanistes caeruleus*) וירגזי תכול (*Cyanistes cyanus*), אשר מזדווגים בטבע במזרח ומרכז אירופה.

מראה ירגזי פלסקה נע בין פרטים שכמעט בלתי ניתן להבחין ביניהם לירגזי כחול, ועד לכאלו שנראים כירגזים תכולים טהורים. ירגזי פלסקה מאופיינים בכיפה כהה משל ירגזי תכול, שצבעה נע מלבנדר אפרפר ועד כחול ואף שחור; גב אפרפר עד ירקרק; זנב בקושי לבן בשולי האברות הקיצוניות (יותר לבן משל ירגזי כחול); כנף כהה משל ירגזי תכול (פס כנף בעובי 3–5 מ"מ, בהשוואה לפס הכנף של ירגזי כחול שעוביו 2–3.5 מ"מ, ולזה של ירגזי תכול, שעוביו 12–13 מ"מ); וגחון במגוון צבעים שונים, החל מסימנים שחורים של צווארון, דרך כתם חזה שחור ועד חזה צהבהב. חלק מצאצאי הכלאיים פוריים.

ירגזי פלסקה תואר לראשונה על ידי מיכאיל אלכסנדרוביץ' מנזביר. השם המדעי ניתן לציפור זו על ידי האורניתולוג הגרמני  ב–1877. לרוב ירגזי פלסקה תועדו במאות ה-19 וה-20 במחוז מוסקבה. התיעוד הראשון מחוץ לרוסיה הוא מבלגיה, דצמבר 1878. לפי  (1910) באוספים המדעיים של אז כבר היו כמה עשרות ירגזי פלסקה. כמה אורניתולוגים תיארו את ירגזי פלסקה מספר פעמים ונתנו שמות ספציפיים למופעי צבע שונים. פלסקה (1912) הציע שציפור זו, שנחשבה למין עצמאי, היא צאצא כלאיים. ירגזי פלסקה שטובע ב–1991 בשוודיה נמצא מחדש חצי שנה לאחר מכן, בפינלנד. עקב כך, משוער כי בני הכלאיים נוטים לנדוד יותר מירגזים תכולים.

בעשור הראשון של המאה ה-21 חלה עלייה בכמות התיעודים בהשוואה למאה הקודמת, כאשר 13 בני כלאיים נמצאו בין השנים 2000–2011 בכ–12 מדינות אירופאיות. משוער כי התרחבות האזור בו נצפו ירגזי פלסקה נובע מהתרחבות התפוצה של הירגזי הכחול והצטמצמות האוכלוסייה של הירגזי התכול באזורים אלו, דבר שהוביל לבעיות במציאת בני זוג מתוך בני מינם. עם זאת, לא תועדו ירגזי פלסקה בבלארוס, ככל הנראה משום שלירגזים במדינות אלו אין בעיות במציאת בני זוג מתוך בני מינם. בשנים אלו, התיעוד המערבי ביותר היה בדרום צרפת, 2001. רוב התיעודים הם בעונת החורף. בנובמבר 2013 תועד ירגזי פלסקה בחצי האי קרים, אוקראינה.

## קישורים חיצוניים

* 
* 

## הערות שוליים

פלסקה
קטגוריה:חיות כלאיים
פ
עיסא קאבורה

**עיסא קאבורה** (בצרפתית: **Issa Kaboré**; נולד ב-12 במאי 2001 בבובו-דיאולסו שבבורקינה פאסו) הוא כדורגלן בורקינאי המשחק בעמדת המגן הימני ברקסהאם, בהשאלה ממנצ'סטר סיטי ובנבחרת בורקינה פאסו.

## קריירת מועדונים
קאבורה גדל במחלקת הנוער של FC רהימו מליגת העל הבורקינאית.

ב-28 באוגוסט 2019 חתם במכלן מליגת העל הבלגית. ב-11 בפברואר 2020 ערך את הופעת הבכורה שלו במועדון, בהפסד 2-1 לשרלרואה במסגרת המחזור ה-23 בליגה לעונת . בסך הכל ערך חמש הופעות ליגה בעונה זו.

ב-29 ביולי 2020 חתם קאבורה במנצ'סטר סיטי מפרמייר ליג, והושאל בחזרה למכלן למשך עונת . הוא ערך 27 הופעות ליגה במכלן בעונה זו.

ב-1 ביולי 2021 הושאל קאבורה למשך עונה אחת לטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 2-1 לפריז סן-ז'רמן במסגרת המחזור הראשון בליגה לעונת 2021/2022.

ב-6 בינואר 2025 הושאל אל ורדר ברמן מהבונדסליגה.

ב-1 בספטמבר 2025 הושאל לעונה אחת לרקסהאם.

## קריירה בינלאומית
ב-9 ביוני 2019 ערך קאבורה את הופעת הבכורה שלו בנבחרת בורקינה פאסו, בתיקו 0-0 נגד נבחרת הרפובליקה הדמוקרטית של קונגו במשחק ידידות. ב-8 באוקטובר 2021 הבקיע את שער הבכורה שלו בנבחרת, בניצחון 4-0 על נבחרת ג'יבוטי במסגרת מוקדמות מונדיאל 2022.

הוא נכלל בסגל נבחרת בורקינה פאסו לקראת טורניר גביע אפריקה לאומות 2021.

נכלל בסגל נבחרת בורקינה פאסו לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:מגני כדורגל בורקינאים
קטגוריה:כדורגלני מכלן
קטגוריה:כדורגלני מנצ'סטר סיטי
קטגוריה:כדורגלני טרואה
קטגוריה:כדורגלני אולימפיק מרסיי
קטגוריה:כדורגלני לוטון טאון
קטגוריה:כדורגלני בנפיקה ליסבון
קטגוריה:כדורגלני ורדר ברמן
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בבלגיה
קטגוריה:ספורטאים זרים באנגליה
קטגוריה:ספורטאים זרים בצרפת
קטגוריה:ספורטאים זרים בפורטוגל
קטגוריה:ספורטאים זרים בגרמניה
קטגוריה:כדורגלני רקסהאם
קטגוריה:בורקינאים שנולדו ב-2001
ג'מאל טאסו

**ג'מאל טאסו בושרה** (באמהרית: **ጀማል ጣሰው ቡሽራ**; נולד ב-27 באפריל 1989 באווסה שבאתיופיה) הוא כדורגלן אתיופי המשחק בעמדת השוער בקבוצת וולקיטה סיטי מליגת העל האתיופית ובנבחרת אתיופיה.

## קריירת מועדונים
טאסו שיחק בקבוצות האווסה סיטי, דדביט, אתיופיאן קופי, דיפנס פורס, ג'ימה אבו בונה, דירה דאווה סיטי ופאסיל קנמה מליגת העל האתיופית. ב-13 באוגוסט 2020 חתם בוולקיטה סיטי מליגת העל האתיופית.
## קריירה בינלאומית
ב-2 בדצמבר 2010 ערך טאסו את הופעת הבכורה שלו בנבחרת אתיופיה, בניצחון 2-1 על נבחרת קניה במסגרת אליפות מזרח ומרכז אפריקה. הוא היה חלק מסגל נבחרת אתיופיה בטורניר גביע אפריקה לאומות 2013, וערך הופעה אחת בטורניר.

הוא נכלל בסגל נבחרת אתיופיה לקראת טורניר גביע אפריקה לאומות 2021.

## קישורים חיצוניים

קטגוריה:כדורגלנים אתיופים
קטגוריה:שוערי כדורגל אתיופים
קטגוריה:אווסה: כדורגלנים
קטגוריה:כדורגלני האווסה סיטי
קטגוריה:כדורגלני דדביט
קטגוריה:כדורגלני קפה אתיופי
קטגוריה:כדורגלני פאסיל קנמה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1989
כשל טכני

[ממוזער|קריסת [גשר היא דוגמה לכשל טכני. בתמונה, קריסת גשר בקניה, עקב מעבר של משאית נושאת מטען כבד של אבנים]]
**כשל טכני** הוא מצב עבודה אבנורמלי, חוסר תקינות פיזית או תצורתית של רכיב במערכת או תת-מערכת שמונעת מהמערכת לבצע את עבודתה. המשך עבודה של המערכת במצב זה תגרום ליציאה מספי העבודה המותרים ולכישלון כללי שלה.

בשל משמעותם, כשלים טכניים מקבלים התייחסות מיוחדת בהנדסה ובתקני איכות.

ניתן לסווג כשלים בכמה קטגוריות:
* **כשל הנדסי** – מתאפיין באי התאמה של הרכיב לדרישות העבודה של המערכת הנוצרת במהלך אפיונו של הרכיב או בשלבים המאוחרים יותר של התכנון של הרכיב. כשלים אלו לעיתים יכולים לחמוק מזיהוי למשך תקופה ארוכה ואף לעבור את שלבי הניסוי והאב טיפוס ולהמשיך לייצור סדרתי, ועל ידי כל להשפיע על כל סדרת הרכיבים שיוצרו. כשלים הנדסיים לעיתים יכולים לגרום לכשלים קטסטרופליים גם עם הימצאות אמצעי בטיחות ויתירות.
* **תקלה** – נגרמת מכשל רכיב במערכת שעבדה בצורה תקינה לפני כן. כשלים אלו הם חלק מאחזקה שוטפת של המערכת ולרוב מצריכים יכולת בידוד, בדיקה ותיקון שלא דורשת התערבות הנדסית.
* **כשל אחזקתי** – כשל שנגרם מאחזקה לקויה עקב רשלנות או חוסר במשאבים זמינים למתחזקים כגון הכשרה או ספרות טכנית.

כשל טכני בתוכנה קרוי באג.

## ראו גם
* שגיאה#הנדסה
* עץ כשל
* ניהול סיכונים

## קישורים חיצוניים

קטגוריה:הנדסה
קטגוריה:טעויות
סולימאן חמיד

**סולימאן חמיד סולימאן** (באמהרית: **ሱሌማን ሀሚድ**; נולד ב-20 באוקטובר 1997 באסוסה שבאתיופיה) הוא כדורגלן אתיופי המשחק בעמדת המגן הימני בקבוצת סיינט ג'ורג' מליגת העל האתיופית ובנבחרת אתיופיה.

## קריירת מועדונים
חמיד שיחק במועדונים אדאמה סיטי והדיה חוסנה מליגת העל האתיופית. ב-1 ביולי 2021 חתם בסיינט ג'ורג' מליגת העל האתיופית.
## קריירה בינלאומית
ב-22 באוקטובר 2020 ערך חמיד את הופעת הבכורה שלו בנבחרת אתיופיה, בהפסד 3-2 לנבחרת זמביה במשחק ידידות.

הוא נכלל בסגל נבחרת אתיופיה לקראת טורניר גביע אפריקה לאומות 2021.

## קישורים חיצוניים

קטגוריה:כדורגלנים אתיופים
קטגוריה:מגני כדורגל אתיופים
קטגוריה:אסוסה: כדורגלנים
קטגוריה:כדורגלני אדאמה סיטי
קטגוריה:כדורגלני סנט ג'ורג' אדיס אבבה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1997
גרוזור צהוב-גרון

**גרוזור צהוב-גרון** (שם מדעי:  *Gerrhosaurus flavigularis*) הוא מין של לטאה ממשפחת הגרוזאוריים החיה באפריקה שמדרום לסהרה. המין תואר לראשונה בידי החוקר הגרמני ארנד פרידריך אוגוסט ויגמן (Arend Friedrich August Wiegmann) בשנת 1828. פירוש השם flavigularis בלטינית הוא צהוב-גרון. 
## מאפיינים
אורכה של הלטאה עד 45 סנטימטרים ואת רובו מהווה הזנב הארוך. הצבע של הבוגרים משתנה ונע בין ירוק בהיר, חום ירקרק, אדום וצהוב בעונת הרבייה. ללטאה הבוגרת גרון בצבע צהוב וזה מקור שמה. הצעירים בעלי פסים צהובים לאורך גופם. הלטאה ניזונה מחסרי חוליות קטנים כמו חרקים, עכבישאים, מרבי-רגל, נדלים, שבלולי יבשה ותולעים. הטורפים של הלטאה כוללים נחשים, יונקים טורפים ועופות דורסים. להגנה מטורפים הלטאה מסתתרת מתחת לסלעים. 

הלטאה חיה באפריקה הדרומית ואפריקה המזרחית במדינות בוטסואנה, אתיופיה, קניה, מלאווי, מוזמביק, נמיביה, סומליה, סודאן, אסוואטיני, טנזניה, זימבבואה, זמביה ודרום אפריקה. בית הגידול של הלטאה  כולל ערבות עשב וסוואנות.

## קישורים חיצוניים

## הערות שוליים

קטגוריה:בעלי חיים שתוארו ב-1828
קטגוריה:טקסונים שתוארו בידי ארנד אלפרד אאוגוסט ויגמן
קטגוריה:גרוזאוריים
קטגוריה:זוחלים בסוואנה האפריקנית
קטגוריה:בוטסואנה: זוחלים
קטגוריה:אתיופיה: זוחלים
קטגוריה:קניה: זוחלים
קטגוריה:זמביה: זוחלים
גוסטבו סנגארה

**גוסטבו פבריס סנגארה** (בצרפתית: **Gustavo Fabrice Sangaré**; נולד ב-8 בנובמבר 1996 בבובו-דיאולסו שבבורקינה פאסו) הוא כדורגלן בורקינאי המשחק בעמדת הקשר האחורי בקבוצת נואה מליגת העל הארמנית ובנבחרת בורקינה פאסו.

## קריירת מועדונים
סנגארה גדל במחלקות הנוער של סליטאס ופרונטיגנאן, ובשנת 2018 הגיע אל מחלקת הנוער של קוויווילי-רואן. בשנת 2019 החל לשחק בקבוצה הראשונה של המועדון, בליגה הצרפתית השלישית.

בתום עונת  העפיל עם המועדון לליגה הצרפתית השנייה.

## קריירה בינלאומית
ב-12 ביוני 2021 ערך סנגארה את הופעת הבכורה שלו בנבחרת בורקינה פאסו, בהפסד 1-0 לנבחרת מרוקו במשחק ידידות.

הוא נכלל בסגל נבחרת בורקינה פאסו לקראת טורניר גביע אפריקה לאומות 2021. ב-9 בינואר 2022 הבקיע את שער הבכורה שלו בנבחרת, בהפסד 2-1 לנבחרת קמרון במשחק הפתיחה של הטורניר.

נכלל בסגל נבחרת בורקינה פאסו לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני קווילי-רואן
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בצרפת
קטגוריה:ספורטאים זרים בארמניה
קטגוריה:בורקינאים שנולדו ב-1996
אברהם אלקנה זקס

הרב **אברהם אלקנה זקס** (1846 – כ"ד באדר ה'תרס"ג, 23 במרץ 1903) היה מנכבדי העדה האשכנזית בירושלים, ראש כולל הולנד ודויטשלנד, מייסד ומנהל מושב הזקנים הכללי המאוחד ועסקן ירושלמי.

## תולדות חייו
נולד בעיר העתיקה בירושלים לשד"ר משה זאקס, שנחשב לנחשב לראשון העולים מגרמניה במאה ה-19 ולרחל לבית קרויז, בתו של הגביר הירושלמי רבי צדוק הלוי קרויז (שנחשב באותה עת על ידי תושבי העיר ל"רוטשילד" הירושלמי). למד בתלמוד תורה ובישיבה, נישא לדאבע (דובא) לבית גרבוז.

הרב אברהם אלקנה עמד בראש כולל הולנד ודויטשלנד (אגודת יהודים יוצאי הולנד וגרמניה בארץ ישראל במאה ה-19) מייסודו של אביו, משה זאקס, ראשון העולים מגרמניה במאה ה-19.

היה חבר ועד העיר ליהודי ירושלים, ממנהלי הוועד הכללי כנסת ישראל ומנאמני הקרן מזכרת השר משה מונטיפיורי, שהקימו את שכונת מזכרת משה בין השאר יחד עם יואל משה סולומון, יוסף ריבלין.

בשנת 1893 הקים והיה המנהל הראשון של מושב הזקנים הכללי המאוחד בירושלים, למען זקני העדה האשכנזית בעיר. מושב הזקנים הוקם יחד עם הרב ישראל דוב פרומקין והרב יצחק אייזיק בן-טובים ששימשו גם כן כמנהלים.

היה ממנהלי חברה קדישא הראשית והכללית (החברה קדישא לעדת הפרושים) יחד עם הרב יוסף חיים זוננפלד, שלמה זלמן בהר"ן לעווי, יעקב שרהזון ואריה ליב הורביץ.

## משפחתו
היו לו כמה ילדים:

* פרומה זוננפלד-ימיני - נישאה לשמואל בנימין זוננפלד, בנו של הרב יוסף חיים זוננפלד, בנישואים שניים היא נישאה לדב ימיני.
* חיה רישקה - נישאה לאליהו אהרון כהנא, ממייסדי תל אביב.

מנכדיו: הרב מנחם בן ציון זקס, והרב יהושע פישל זקס.

מניניו: ראש ישיבת ישיבת מרכז הרב והרב הראשי לישראל הרב אברהם אלקנה כהנא שפירא - שגם נקרא על שמו, הרב עמרם יצחק זקס - ראש ישיבת סלבודקה בבני ברק, ד"ר משה חיים זקס - ד"ר לבוטניקה ואגרונום, וד"ר יצחק זקס.

## קישורים חיצוניים
* הרב אברהם אלקנה זקס, באתר **צאצאי הרב [[שמואל הומינר]] זצ"ל**
* הרב אברהם אלקנה זקס, באתר **אנציקלופדיה לחלוצי הישוב ובוניו**

## הערות שוליים

קטגוריה:ירושלים: אישים
קטגוריה:רבנים ירושלמים
קטגוריה:אנשי היישוב הוותיק ילידי ארץ ישראל
קטגוריה:כולל הו"ד
אברהם אלקנה זקס
קטגוריה:אנשי היישוב הוותיק ילידי ארץ ישראל במאה ה-19
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1903
Muss i denn

"**Muss i denn**" (משוואבית: "**חייב אני, אז**") הוא שיר גרמני עממי בניב גרמני שוואבי שיצא משפת היום יום ונחשב למסורתי כיום. גרסתו הראשונית מתוארכת לשנת 1827, אז נכתב ופורסם על ידי פרידריך זילכר.

המנגינה וכמה בתים של שיר זה זכו לפרסום נרחב באמצעות העיבוד מחדש של אלביס פרסלי בשיר "Wooden Heart" משנת 1960, כמו גם הגרסה של ג'ו דאוול משנת 1961. בעקבות עיבודים מחדש אלו השיר הפך לאחד השירים הגרמניים המפורסמים ביותר אי פעם.

## היסטוריה
Muss i denn עוסק בגבר, במקור הרפתקן שיוצא ל"שנות המסע" המסורתיות שלו, עוזב את אהובת ליבו ונשבע להישאר נאמן עד שיחזור להתחתן עימה. השיר הופיע לראשונה בעמוד שש עשרה באוסף השירים הפופולריים של פרידריך זילכר.

מקור השיר, לעומת זאת, מעורפל והטקסט המקורי לא תועד. זילכר ציין בשיחה בינו לבין המלחין הגרמני לודוויג אולנד כי מקור הלחן הוא "פזמון ישן מוירטמברג".

השיר התפרסם החל מאמצע המאה ה-19. עד מהרה הוא התחבב על חיילי הצבא הקיסרי כמו גם בקרב קבוצות טיולים וצעידה, ולכן נחשב בשלב מוקדם לשיר פטריוטי. הוא גם הפך לפופולרי בקרב אנשי הצי הגרמני הקיסרי. השיר תורגם לאנגלית תחת הכותרת "חייב אני, אז? חייב אני, אז? מהעיר חייב, אז?" על ידי הנרי ויליאם דולקן בשנת 1856.

כמה ביצועים "Muss i denn" זכו לפופולריות רבה במאה ה-20; מהם כמה שראויים לציון בוצעו על ידי מרלן דיטריך ועל ידי הזמרת היוונית ננה מושקורי.

## ראו גם
* Ein Heller und ein Batzen
* Märkische Heide, märkischer Sand
* היה זהו אדלווייס

## קישורים חיצוניים

* "Muss i denn", באתר ingeb.org

## הערות שוליים

קטגוריה:שירים בגרמנית
קטגוריה:שירים על פרידה
אוסטין קרוט

**אוסטין קרוט** (באנגלית: **Austin Crute**; נולד ב-24 באוקטובר 1995) הוא שחקן וזמר אמריקאי הידוע בעיקר בזכות תפקידיו בסרט הקולנוע "חורשות את הלילה" ובסדרת הטלוויזיה של נטפליקס, ""; שניהם משנת 2019.

## ביוגרפיה
קרוט נולד בעיר נורקרוס , ג'ורג'יה למשפחה דתית. הוא בנו של כומר.

בשנים 2011–2012, בגיל 15, הופיע קרוט כמתמודד בתוכנית הריאליטי "Majors & Minors" ששודר בערוץ Discovery Family, ולאחר מכן הופיע בפס הקול המוזיקלי שליווה את התוכנית. הוא סיים את בית הספר התיכון מבית הספר הנוצרי אטלנטה רבתי  בשנת 2014. בשנת 2018 סיים את לימודיו באוניברסיטת ניו יורק.

## קריירה
### קריירת משחק
בשנת 2016 הוא שיחק בתפקיד אורח בפרק של סדרת הטלוויזיה "אטלנטה".

בשנת 2019 קרוט גילם את אלן בדרמת הנעורים "חורשות את הלילה", שביימה של אוליביה ויילד בתפקיד הבכורה שלה כבמאית. באותה שנה הוא גילם את וסלי פיסטס בסדרה הפוסט-אפוקליפטית "", ששודרה בשירות ההזרמה "נטפליקס".

בשנת 2020 שיחק בעונתה השנייה של דרמת הנעורים "סוחבות" מבית נטפליקס; הסדרה מבוססת על הרומן "מתנות גנובות" מאת הסופרת קירסטן סמית.

בשנת 2021 גילם את אחת הדמויות הראשיות בסיטקום "*Call Your Mother*" בדמותו של ליין; חברה הטוב ביותר של ג'קי. הסדרה שודרה ברשת ABC ובוטלה לאחר עונה אחת.

בשנת 2022 שיחק בסרט האימה "They/Them".

### קריירה מוזיקלית
בנוסף להיותו שחקן, אוסטין קרוט הוא גם וזמר וכותב שירים. הוא הפיק מיקסטייפ שכותרתו "דויטשלנד". יצירה זו נכתבה במלואה על ידי קרוט בעצמו שאותה גם הפיק את המיקסטייפ. זה למעשה המיקסטייפ השני שהאמן הפיק.

## חיים אישיים
קרוט הוא הומוסקסואל מוצהר.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:זמרים אמריקאים
קטגוריה:זמרים להט"בים אמריקאים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1995
מצעד סוף השנה של בילבורד הוט 100 לשנת 2021

[ממוזער|250px|"[Levitating" של דואה ליפה  הגיע למקום הראשון במצעד סוף השנה של בילבורד הוט 100 לשנת 2021, על-אף שהגיע למקום השני בלבד במצעד השבועי. זה השיר השני שהגיע לראש המצעד השנתי, ולא למקום הראשון במצעד השבועי מאז "Hanging by a Moment" של לייפהאוס משנת 2001]]
[ממוזער|250px|לזמר [דה ויקנד  יש ארבעה שירים במצעד, כאשר "Save Your Tears"  ו-"Blinding Lights" מדורגים במקום השני והשלישי בהתאמה.]]
[ממוזער|250px|ארבעה שירים מתוך [אלבום הבכורה של אוליביה רודריגו , *[[Sour]]*, נכנסו למצעד. "Good 4 U", "Drivers License", "Deja Vu" ו-"Traitor" מדורגים במקום החמישי, השמיני, ה-13 וה-38 בהתאמה.]]
**מצעד סוף השנה של בילבורד הוט 100 לשנת 2021** הוא רשימת השירים לסיכום שנת 2021 של הבילבורד הוט 100, שפורסמה ב-2 בדצמבר 2021. דירוג המצעד מבוסס על נתוני השמעות ברדיו ועל נתוני מכירות שנאספו לאורך שנה. כמו כן, הוא מחושב לפי נתוני המכירות שנאספו מה-21 בנובמבר 2020 עד 13 בנובמבר 2021.

## רשימת סוף השנה

## ראו גם
* 2021 במוזיקה

## הערות שוליים

קטגוריה:מצעדי הבילבורד
קטגוריה:מצעדי מוזיקה מ-2021
שומרי הקרדינל

[ממוזער|[הקרדינל רישלייה.]]
**שומרי הקרדינל** או **משמר הקרדינל** (בצרפתית: **Gardes du Cardinal**) היו המשמר האישי של ארמן ז'אן דו פלסי, דוכס דה רישלייה, הידוע כקרדינל רישלייה. הם התפרסמו ברומן של אלכסנדר דיומא "שלושת המוסקטרים", שבו הם מופיעים כיריביהם הנצחיים של המוסקטרים המלכותיים. הם נבדלו ממוסקטרי המלך במעיליהם האדומים ובצלבים הלבנים שעליהם.

## היסטוריה
בצרפת באותה תקופה, לא רק למלך היו יחידות של שומרים אישיים, אלא גם לבני משפחת המלוכה. כתוצאה מכך נהרג בדו-קרב אנרי דה רישלייה, אחיו של הקרדינל, מידי קפטן של שומרי המלכה האם מארי דה מדיצ'י.

ב-1629, כשנודע על תכנון של ניסיון התנקשות נוסף, שלישי במספר, בחיי רישלייה, הוקמה יחידה דומה עבור הקרדינל. המלך לואי ה-13 העמיד לרשות הקרדינל 50 חיילים חמושים בארקבוזים, אליהם הוסיף הקרדינל עצמו עוד 30 שומרים. השומרים ליוו את אדונם לכל מקום, ורק כשנכנס לארמון הלובר, השאיר אותם רישלייה מחוץ לשערי הארמון. בכל מעון של רישלייה היה חדר נפרד למפקד המשמר.

עד 1634 גדל משמר הקרדינל ל-320 איש: 120 איש בפלוגת פרשים קלים, 100 איש בפלוגת ז'נדרמים ו-100 מוסקטרים רגליים. עד 1642, עקב גיוס 100 מוסקטרים נוספים, גדל המספר הכולל ל-420, כאשר ביחידת המוסקטרים של המלך היו 150 איש. בפועל, רק פלוגת הפרשים נקראה "שומרי הקרדינל". אנשיה גויסו מתוך אנשים אמינים שקיבלו המלצות מנאמני רישלייה. גיל המועמד היה צריך להיות לפחות 25, כולל שלוש שנות שירות צבאי לפחות. בניגוד למוסקטרים המלכותיים, שהיו בעיקר ילידי גסקוניה ו, קציני הקרדינל היו ברובם ברטונים. מדי השומרים היו שכמייה אדומה, כובע רחב שוליים עם פלומה לבנה ומגפיים. הגלימה נתפרה מארבע יריעות, היה ניתן ללבוש אותה פתוחה או מכופתרת, וצלב יווני לבן הוסף מלפנים ומאחור. גלימות אלו נוצרו לפני גלימות המוסקטרים הכחולות. רישלייה שילם מכספו את שכר השומרים, הוא היה משמעותי ושולם סדיר, להבדיל מהתשלום המועט למוסקטרים, שהתעכב לעיתים קרובות.

היריבות בין המוסקטרים המלכותיים לשומרי הקרדינל, שתיאר דיומא, אכן התקיימה. החברה הצרפתית אהדה את המוסקטרים, שזכו למוניטין של אנשים אמיצים שהשתתפו בכל המלחמות, בעוד ששומרי הקרדינל נתפסו כ"שכירי חרב" עם ארנקים מלאים. עם זאת, כשרישלייה השתמש באנשיו בשדות הקרב (מה שקרה לפעמים), השומרים הוכיחו את עצמם כלוחמים טובים.

יורשו של רישלייה, הקרדינל מאזארן שהיה השר הראשון, הקים גם כן פלוגת מוסקטרים ב-1650 לביטחונו האישי. כמפקד מונה פרנסואה דה במו, נציג המוסקטרים המלכותיים שפורקו ב-1646, גסקוני וידידו של ד'ארטניאן ההיסטורי. גם דה במו וגם ד'ארטניאן היו בשירות מאזארן. כמו שומרי רישלייה, לבשו גם שומרי מאזארן מעילים בצבעי ארגמן. ב-1660, זמן קצר לפני מותו, העביר מאזארן את יחידתו למלך לואי ה-14, שהפכה לפלוגה שנייה של מוסקטרים, וצורפה לפלוגת המוסקטרים הראשונה, שהוקמה מחדש ב-1657.

## קישורים חיצוניים

## ביאורים

## הערות שוליים

קטגוריה:צרפת: היסטוריה
קטגוריה:שלושת המוסקטרים
קטגוריה:צבא צרפת
קטגוריה:צרפת: היסטוריה צבאית
קטגוריה:ממלכת צרפת
קטגוריה:ארגוני אבטחת אישים
MTV Unplugged (אלבום של טוני בנט)

***MTV Unplugged*** הוא אלבום הופעה של זמר הג'אז האמריקאי טוני בנט. את האלבום הוציאה לאור ב-28 ביוני 1994 חברת התקליטים קולומביה רקורדס. האלבום הוקלט ב-15 באפריל אותה השנה, בהופעה של בנט בערוץ MTV Unplugged. הוא ביצע מגוון שירים מתוך ספר השירים האמריקאי הגדול.

איגוד תעשיית ההקלטות האמריקאי העניק לאלבום תואר פלטינה על נתוני המכירות שלו במדינה. הוא זכה בפרס גראמי לאלבום הפופ הווקאלי העממי הטוב ביותר ולאלבום השנה.

## רשימת רצועות

## קישורים חיצוניים

## הערות שוליים

קטגוריה:אלבומי הופעה של טוני בנט
קטגוריה:MTV Unplugged
קטגוריה:אלבומי הופעה באנגלית
קטגוריה:זוכי פרס גראמי לאלבום השנה
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי פלטינה בארצות הברית
קטגוריה:אלבומי חברת קולומביה רקורדס